钦定古今图书集成/历象汇编/历法典/第061卷 > 图
## 钦定古今图书集成/历象汇编/历法典/第061卷 > 图

多寡加时早晏亦随之异也又视会实会在日月本天皆无度分可指而全依宗动天之黄道圈度分则此实会线所指谓之实度视会线所指谓之视度如图甲辛线所指为黄道之庚则庚为太阳之实度若乙目视辛日至黄道癸视

“己月至黄道午”，则癸为太阳之视度，午为太阴之视
度也。

《日月目见之度，非实度》。

譬之画图者，作平圆形，则一举手一运规即得矣。若
欲为螺旋线，先须依法作识，又依法作线，乃成形焉。
测天之法，亦犹是耳。今欲知日月躔离，东西南北，亦
转仪窥表，一览可知。若欲定其本行所在，则非聊一
寓目，遽能得之，必先后累测度分，展转较勘，乃可定
也。假令目居地之中心，〈地之心即宗动天之心〉“极目所见，则有恒星，以当彼界，两界中间，有日月五星，是名七曜。七
曜相视，有远有近，无有同者。”即论一曜，亦各时远时
近，无时同者，是则目所能见也。然因目所见，得其视
度于彼界，因以视度测其与某恒星相距若干度分，
因以是度推其实与地相距若干远近，则可，谓即目
所见，遂得其实。行能分别其去地远近则不可。何者？
《七政》诸本天虽居恒星天之内，乃不见火、木、土等内
天之星，以本体能掩最外之恒星，则何从辨其内外
远近乎？又目所见者，太阴太阳二体相若，何从知其
内外之相距绝远，二体之小大绝不相等乎？内天之
两星，参对于外天之两经星，目见之，能知外者之两
相距甚远，内者之两相距不甚远乎？是三者皆目力
难凭之效也。或曰：“是则然矣。测量之法，皆凭目所见
也，则可废乎？”曰：何可废也？惟测内天之星，得彼界所
指之点，以为即在恒星之天，聊可得之矣。何者？凡用
在界之弧，以测其辏心之角，无弗真者。目测恒星之
天，其在地面与其在地心也，无以异。

《地居恒星》天中止当一点。

若测内天诸曜，目虽不在地心，相距亦不甚远。故测
日月五星，于彼界上得点，即与实度相近。

曰：“聊可得之” ，曰“距，不甚远，曰近。” 其实度皆因有地半径视差故。

但恒星有时不见，或与内天诸曜不相值，故历家以
“地平”代恒星，更用远视之器以助目力，得日、月五星
之视度分。依法推步，乃正得其实度分矣。

人视差

两目。《存》，不惟相助以为明，相代以备患，亦能彼此
互用以察物之远近。盖各以其心。〈目睛最中之一点为心〉受外
物之象。其过心之两直线，至物体则相遇为两腰，两
睛心自相距为底，成三角形。因以其比例之大小，别
物距目之远近，是谓“目差。”缘此可推，天上之视差，以
小喻大，其理一也。若物大远于人目，则底线极小，两
腰极长，是过睛心之两径线，与平行无异，正如地球
比恒星天之高，特以一点为底，视差无所繇生矣。
如左图两目之心为甲为乙。目所视之物为丙。若甲
乙线。可比于甲丙线。〈可比者不甚远则有比例〉则两戊己径线渐。